Undringssamtale med foreldre/foresatte

**Undringssamtalen er** en kartleggingssamtale med foreldre/foresatte på nivå 0. Denne samtalen holdes så raskt som mulig etter at undring/bekymring/utsagn er oppstått, med fokus på tidlig dialog og involvering.

Undringssamtalen er en samtale hvor personalet ikke har en «fasit» eller bestemt holdning til hvordan saken er, men er åpen og undrende (*Hva kan det skyldes at …?)*

* Samtalen gjennomføres så tidlig som mulig.
* I innkallingen (skriftlig eller pr. telefon) gjøres foreldrene kjent med den undringen som er oppstått.
* Undringen bør være konkret (hva det er som faktisk er sett, hørt, observert).
* I samtalen kommer personalet raskt til saken, forteller kort om det de er urolig for, og spør foreldrene om hva de tenker om dette.
* NB! Ikke vær moraliserende. Formidle at du vil foreldrene vel.

Ha som utgangspunkt at dere sammen ønsker å støtte barnet/ungdommen i sin utvikling.

* Hold deg til den uroen/bekymringen som foreldrene er informert om. Ikke bring inn andre temaer/eventuelt bekymringer. Avslutt samtalen når møtet er over.

# Forslag til struktur:

* Velkommen
* Innled om barnets sterke sider og bakgrunnen for samtalen.
* Be foreldrene om innspill på hva de tenker om det de hører.
* Utforsk sammen med foreldrene hva observasjonen bunner i.
* Er det behov for å iverksette tiltak?
* Dersom ja: Presenter BTI og Stafettloggen.

Be om samtykke til å opprette Stafettlogg. Husk samtykkeskjema

* Det oppnevnes «Stafettholder» (som regel den som har gjennomført samtalen).
* Stafettholder tar tak i uroen/bekymringen, oppretter stafettlogg og inviterer til Stafettloggmøte. Saken fortsetter på nivå 1.
* Dersom det ikke er grunn til videre uro/bekymring, avsluttes saken.
* Det skrives uansett et kort møtereferat. Hvis ja - skannes referatet inn i Stafettloggen. Hvis nei - arkiveres referatet i barnets/ungdommens journal og er tilgjengelig dersom en ny uro oppstår.

NB! Alvorlighetsgraden i oppmerksomheten avgjør tidsperspektivet fram til neste samtale, evt. bekymringsmelding til barnevernet.

**Ved mistanke om vold og/eller overgrep skal saken meldes direkte til barnevernstjenesten**